“บิ๊กซี” ปันน้ำใจ! มอบถุงยังชีพ ผู้ประสบภัยน้ำท่วม จ.นราธิวาส-ปัตตานี
“บิ๊กซี” แบ่งปันน้ำใจส่งมอบถุงยังชีพ ช่วยเหลือผู้ประสบภัยน้ำท่วม จังหวัดนราธิวาสและปัตตานี เหตุเกิดจากฝนตกหนักต่อเนื่อง นับตั้งแต่วันที่ 26-27 ก.พ. 2565 ที่ผ่านมา
2 มี.ค. 2565

บริษัท บิ๊กซี ซูเปอร์เซ็นเตอร์ จํากัด (มหาชน) ห้างค้าปลีกในกลุ่มบริษัท เบอร์ลี่ ยุคเกอร์ จำกัด (มหาชน) หรือ BJC ตัวแทนโดย ผู้จัดการสาขาและพนักงานสาขานราธิวาสและปัตตานี ร่วมใจอาสาเร่งลงพื้นที่ช่วยเหลือผู้ประสบอุทกภัยน้ำท่วมจังหวัดสาขานราธิวาสและปัตตานี ส่งมอบถุงยังชีพและสิ่งของจำเป็นให้แก่ประชาชนผู้ได้รับความเดือนร้อนน้ำท่วมทุกหลังคาเรือน พร้อมให้กำลังใจผู้ประสบภัยในพื้นที่  ซึ่งเกิดจากฝนที่ตกหนักต่อเนื่องมาตั้งแต่วันที่ 26-27 ก.พ. 2565 ที่ผ่านมา กลุ่มบีเจซี บิ๊กซี พร้อมอยู่เคียงข้างและช่วยเหลือคนไทยในทุกสถานการณ์และขอเป็นกำลังใจให้ประชาชนทุกครัวเรือนผ่านวิกฤตน้ำท่วมนี้ไปได้ ณ จังหวัดนราธิวาส และ ปัตตานี